Moto Sovjetskog Saveza
Moto SSSR-a je citat iz Manifesta komunističke partije Karla Marxa i Friedricha Engelsa, "Proleteri svih zemalja, ujedinite se!" (njem. Proletarier aller Länder vereinigt Euch!). Ovaj moto se koristio na svim jezicima Sovjetskih republika i nalazio se napisan na grbu SSSR-a napisan na svim jezicima. Također se nalazio i na grbovima svih SSR-a i ASSR-a. Varijacija ove fraze ("Radnici svih zemalja, ujedinite se") također je upisana na Marksovom nadgrobnom spomeniku. Suština slogana je da članovi radničke klase širom svijeta treba da sarađuju da bi postigli pobjedu u klasnoj borbi. Ova fraza ima preklapajuća značenja: prvo, da bi se radnici trebali ujediniti u sindikate kako bi bolje poticali svoje zahtjeve, kao što su bolje plate i uslovi na radnom mjestu, drugo, da radnici treba da se udružuju i izvan svojih različitih zanatskih sindikata i da se ujedine protiv kapitalističkog sistema; i treće, da radnici iz različitih zemalja imaju više zajedničkog jedni s drugima nego radnici i poslodavci iz iste zemlje.